Alexander episcopus servus servorum Dei dilectis filiis abbati Cistercii ac generali capitulo Cisterciensis ordinis salutem et apostolicam benedictionem. Licet apostolica sedes per justum et per meritorium judicium beatum Dominicum confessorem, institutorem ordinis fratrum Predicatorum, et beatum Petrum martirem (sic) ejusdem ordinis, cathalago Sanctorum ascribens, per universos mandaverit eorum festa sollempniter celebrariter (sic) vos tamen occasionem sumentes, ex eo quod id vobis specialiter non extitit demandatum, sanctorum ipsorum festa sollempnitate debita, ut dicitur, minime celebratis. Hinc est quod universitatem vestram rogamus, monemus et hortamur attente per apostolica vobis scripta man-[Fol. 25 v°]-dantes, quatinus attendentes, quod sanctorum meritis inclita gaudia illi procul dubio assecuntur, qui eum venerantur in ipsis quorum gloria ipse est et retributio meritorum per universum ordinem vestrum predictorum sanctorum festivitates celebrari sollempniter faciatis juxta quod per sedem eandem pie noscitur ordinatum. Datum Anagnie, XII kalendas augusti. – anno primo.